Diari Oficial de la Generalitat Valenciana


Sumari del DOGV 5111, del 10-10-2005 (2005/11944)

ORDE de 5 d'octubre de 2005, de la Conselleria d'Agricultura, Pesca i Alimentació, per la qual s'atribueixen a les direccions territorials de la conselleria les funcions d'explotació i manteniment del Sistema d'Informació Geogràfica de Parcel·les Agrícoles.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5111

Data del DOGV
:   10-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11465


Data del document
:   05-10-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * competència administrativa
    * terra agrícola
    * delegació de poders
    * administració regional

ORDE de 5 d'octubre de 2005, de la Conselleria d'Agricultura, Pesca i Alimentació, per la qual s'atribueixen a les direccions territorials de la conselleria les funcions d'explotació i manteniment del Sistema d'Informació Geogràfica de Parcel·les Agrícoles. [2005/X11122]
  
En el Decret 131/2004, de 27 d'agost, del Consell de la Generalitat, es determina el nombre i la denominació de les conselleries amb competències executives en què s'organitza l'administració de la Generalitat.
  
En el Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives, s'assigna a la Conselleria d'Agricultura, Pesca i Alimentació les competències en matèria d'agricultura, ramaderia, pesca i alimentació.
  
D'altra banda, en l'article 1 del Decret 118/2003, d'11 de juliol, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, s'estableix que ?és la competent en les matèries d'agricultura, ramaderia, pesca i alimentació, i té al seu càrrec la direcció i l'execució de la política del Consell de la Generalitat en estes matèries?. En relació amb la seua estructura i funcions, s'estableix en l'article 4 que el conseller és la superior autoritat jeràrquica de la Conselleria i que, per a la gestió desconcentrada de les seues competències, la Conselleria d'Agricultura, Pesca i Alimentació s'organitza territorialment en direccions territorials i en oficines comarcals (article 15).
  
Per la seua part, en el Reial Decret 2.128/2004, de 29 d'octubre, pel qual es regula el sistema d'informació geogràfica de parcel·les agrícoles (SIGPAC), s'estableix en l'article 6, referent al ?règim d'explotació i manteniment del SIGPAC?, que les ?comunitats autònomes són les responsables de l'explotació i el manteniment del SIGPAC al seu territori?.
  
De conformitat amb això, implantat el SIGPAC, es fa necessari dictar una norma específica d'atribució que permeta, per a la major eficàcia administrativa, atribuir a les direccions territorials de la Conselleria les funcions relatives a l'explotació i manteniment del SIGPAC, en el seu àmbit territorial respectiu.
  
Per tot això, i fent ús de les facultats que em confereixen els articles 35 i 68.1 de la Llei 5/1983, de 30 de desembre, de Govern Valencià,
  
ORDENE
  
Article únic
  
S'atribueixen a les direccions territorials de la Conselleria d'Agricultura, Pesca i Alimentació les competències per a l'explotació i manteniment del Sistema d'Informació Geogràfica de Parcel·les (SIGPAC), regulat per mitjà del Reial Decret 2.128/2004, de 29 d'octubre. A este efecte, establiran les mesures adequades per a:
  
a) Assistir els productors en la seua utilització i facilitar la informació necessària de les parcel·les agrícoles, de manera que puguen emplenar adequadament les sol·licituds d'ajuda relacionades amb la superfície.
  
b) Atendre i resoldre les al·legacions que puguen plantejar els productors sobre el seu contingut.
  
c) Incorporar a la base de dades les actualitzacions d'usos agrícoles i sistema d'explotació dels recintes, les modificacions per reassignació de recintes d'una parcel·la i les referents a les oliveres i les seues característiques.
  
DISPOSICIÓ FINAL
  
Esta orde entrarà en vigor l'endemà de la publicació en el Diari Oficial de la Generalitat Valenciana.
  
València, 5 d'octubre de 2005
  
El conseller d'Agricultura, Pesca i Alimentació,